recursal/SuperWikiNEXT-32B huggingface dataset:
**ভিক্টর হামফ্রে ভিক স্টলমেয়ার** (ইংরেজি: Vic Stollmeyer; জন্ম: ২৪ জানুয়ারি, ১৯১৬ - মৃত্যু: ২১ সেপ্টেম্বর, ১৯৯৯) ত্রিনিদাদের সান্তা ক্রুজ এলাকায় জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে আন্তর্জাতিক ক্রিকেটে ওয়েস্ট ইন্ডিজের পক্ষে খেলেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদদাদ দলের প্রতিনিধিত্ব করেছেন। দলে তিনি মূলতঃ ডানহাতে ব্যাটিংয়েও অভ্যস্ত ছিলেন। পাশাপাশি লেগ ব্রেক গুগলি বোলিং করতেন **ভিক স্টলমেয়ার**।

খেলোয়াড়ী জীবন
---------------

১৯ আগস্ট, ১৯৩৯ তারিখে ওভালে স্বাগতিক ইংল্যান্ডের বিপক্ষে টেস্ট অভিষেক ঘটে তার। ঐ টেস্টে দলীয় সঙ্গী টাইরেল জনসন ও প্রতিপক্ষীয় নরম্যান ওল্ডফিল্ডের সাথে একযোগে অভিষেক ঘটে। একমাত্র ইনিংসটিতে ৯৬ রান সংগ্রহ করেছিলেন তিনি। এরফলে তিনি এক টেস্টের বিস্ময়কারীরূপে নিজেকে পরিচিতি ঘটান। এক টেস্টের বিস্ময়কারীদের তালিকায় একমাত্র ক্রিকেটার হিসেবে নব্বুইয়ের কোটায় পৌঁছেন তিনি। অন্য কোন ক্রিকেটারই তাদের একমাত্র টেস্টে আশির অধিক রান করতে সক্ষমতা দেখাননি।

ব্যক্তিগত জীবন
--------------

স্টলমেয়ারের ছোটভাই জেফ স্টলমেয়ার ওয়েস্ট ইন্ডিজ দলের অধিনায়ক ছিলেন। অপর ভাই হিউ স্টলমেয়ার ত্রিনিদাদের অন্যতম চিত্রকর ছিলেন ও ক্যারিবীয় চিত্রকলা আন্দোলনের অন্যতম প্রভাববিস্তারকারী। স্টলমেয়ারের সন্তান জন স্টলমেয়ার সাবেক ফুটবলার হিসেবে মার্কিন যুক্তরাষ্ট্রের পক্ষে ৩১ খেলায় অংশ নেন।

২১ সেপ্টেম্বর, ১৯৯৯ তারিখে ৮৩ বছর বয়সে পোর্ট অব স্পেনে ভিক স্টলমেয়ারের দেহাবসান ঘটে।

তথ্যসূত্র
---------

1. ↑  List of West Indies Test Cricketers
2. ↑  3rd Test, West Indies tour of England at London, Aug 19-22 1939, match report
3. ↑
4. ↑  William Gildea (৭ জুন ১৯৯০)। "U.S. Cup Trio Goes Right to the Top for Help"। *The Washington Post*। সংগ্রহের তারিখ ২৪ ফেব্রুয়ারি ২০১৭। [*স্থায়ীভাবে অকার্যকর সংযোগ*]

আরও দেখুন
---------

* ফয়সাল হোসেন
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ভিক স্টলমেয়ার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ভিক স্টলমেয়ার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ভারতের কেরালার পি স্মরকাম, কানহানগড়ে- পুল্লুভান পাট্টু পরিবেশন করেছেন
পুল্লুভান পাট্টু
**পুল্লুভান** হল কেরালার একটি তফসিলি জাতি গোষ্ঠী। তারা হিন্দু ধর্মের অনুসারী মানুষ। *পুল্লু* শব্দের অর্থ হল অশুভ ইঙ্গিতের পাখি। কিংবদন্তি অনুসারে, ত্রিমূর্তি, অন্যান্য অসুর, নারদ এবং সরস্বতীর উপস্থিতিতে কৈলাসে পুল্লুবাসের উদ্ভব হয়েছিল। পুল্লুভা সম্প্রদায়ের মধ্যে অনেকগুলি উপ-বিভাগ রয়েছে, যাদের মধ্যে সংখ্যাগরিষ্ঠরা *নাগাম্পতিকাল* (যারা সাপের গান গায়) নামে পরিচিত। তাদের গানগুলি সাপের উৎপত্তি সম্পর্কে হিন্দু পুরাণে কদ্রু এবং বিনতার গল্প দ্বারা অনুপ্রাণিত। এছাড়া আরও পুল্লুভার রয়েছে যারা নাগাম্পতিকাল নয়, তারা *প্রেতমপাতিকল* নামে পরিচিত (যারা ভূতের গান গায়)।  এরা হল দ্রাবিড়। এই সম্প্রদায়ের পুল্লুভান গান বিখ্যাত।

এটা দেখা যায় যে পুল্লুভানরা দ্রাবিড় / বৈষ্ণব সংস্কৃতির আচার-অনুষ্ঠানের বংশধর এবং বংশ পরম্পরায় এই প্রথা চলে আসছে। তারা সরকার কর্তৃক তফসিলি জাতি বিভাগে অন্তর্ভুক্ত হয়েছে। এরা সাংস্কৃতিকভাবে কেরালার সামন্ততান্ত্রিক জীবনধারার সাথে একীভূত হয়ে আছে। তারা কেরালায় বিদ্যমান নগর পূজার একটি অবিচ্ছেদ্য অঙ্গ।

পুল্লুভারের বেশিরভাগ শিল্পকর্মই আচার-অনুষ্ঠান সম্পর্কিত। তাদের বেশিরভাগ গানই পূজা, আচার, প্রথা এবং ভূত ঝাড়ার সাথে সম্পর্কিত। পুল্লুভা শিল্পটি সাপ-পূজা, ভূত পূজা এবং জাদুবিদ্যার পটভূমিতে প্রকাশ করা হয়। 

কেরালার পুল্লুভার গোষ্ঠী সর্প পূজার সাথে ঘনিষ্ঠভাবে জড়িত। এই লোকদের মধ্যে একটি দল সাপের দেবতাকে তাদের প্রধান দেবতা হিসাবে বিবেচনা করে এবং কিছু বলিদান করে। এর সঙ্গে তারা গান গায়। 'পুল্লুভান পাট্টু' হল বাদ্যযন্ত্রের একটি পরিবেশনা, এটি সর্প মন্দির ছাড়াও, নিম্ন বর্ণের বাড়িতে এবং পাশাপাশি উচ্চ বর্ণের বাড়িতেও পরিবেশন করা হয়।

* মহিলা পুল্লুভান বীণা বাজাচ্ছেন।মহিলা পুল্লুভান বীণা বাজাচ্ছেন।

তথ্যসূত্র
---------

1. 1 2  Castes and tribes of southern India. Assisted by K. Rangachari (1909)
2. 1 2  L.S. Rajagopalan, "The Pulluvans and their music". The Journal of the Madras Music Academy 51 : 72-80, 1980
3. ↑  . .। "LIST OF SCHEDULED CASTES IN THE KERALA STATE"। । Kerala Public Service Commision। সংগ্রহের তারিখ 31 ഡിസംബർ 2020।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য); `|website=` এ বহিঃসংযোগ দেয়া (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)

* চুম্মার চুন্ডাল, *পুল্লুভার (জনতাপাথানম)।* ত্রিভান্দ্রম: চারিত্রম পাবলিকেশন্স। ১৯৮১।
* (ফরাসি ভাষায়) ক্রিস্টিন গুইলেবাউড, *লে চ্যান্ট ডেস সর্পস। মিউজিশিয়েনস ইটিনেরান্টস ডু কেরালা* (+ ১ ডিভিডি-রম), সিএনআরএস সংস্করণ, ২০০৮।
**মুকুন্দ দাস** (ফেব্রুয়ারি ২২, ১৮৭৮ - মে ১৮, ১৯৩৪) বাঙালি কবি যাকে চারণ কবি বলেও অভিহিত করা হয়। মুকুন্দ দাস স্বদেশী ও অসহযোগ আন্দোলনের সময় বহু স্বদেশী বিপ্লবাত্মক গান ও নাটক রচনা করে খ্যাতি অর্জন করেন। তিনি ছিলেন স্বদেশী যাত্রার প্রবর্তক। প্রকৃতপক্ষে তিনি একজন চারণকবি ছিলেন।

জন্ম ও শৈশব
-----------

ঢাকা জেলার বিক্রমপুর পরগণার বানরী গ্রামে ১৮৭৮ খ্রিষ্টাব্দের ২২শে ফেব্রুয়ারি বৃহস্পতিবার গুরুদয়াল দের ঔরসে শ্যামাসুন্দরী দেবীর গর্ভে জন্মগ্রহণ করেন। তার পিতার নাম গুরুদয়াল দে এবং মাতার নাম শ্যামাসুন্দরী দেবী ও তার স্ত্রী সুভাষিণী দেবী। তার বাবার দেওয়া নাম ছিল **যজ্ঞেশ্বর দে** এবং ডাক নাম ছিল *যজ্ঞা*। তার জন্মের পরে ঐ গ্রাম পদ্মা নদীতে তলিয়ে গেলে তারা সপরিবারে গুরুদয়ালের চাকরিস্থল বরিশাল শহরে চলে আসেন। বরিশালের ব্রজমোহন স্কুলে তার শিক্ষা শুরু হয়। বরিশালে বৈষ্ণব সন্ন্যাসী রামানন্দ অবধূত যজ্ঞেশ্বরের গলায় হরিসংকীর্তন ও শ্যামাসঙ্গীত শুনে মুগ্ধ হয়ে তাকে দীক্ষা দিয়ে তার নাম রাখেন মুকুন্দদাস। উনিশ বছরের বয়সের মধ্যে মুকুন্দদাস সাধন-সঙ্গীত নামে একশখানি গান সমৃদ্ধ একখানি বই রচনা করেন। *বরিশাল হিতৈষী* পত্রিকায় লিখতেন। যাত্রাগানে সারা বরিশাল মাতিয়ে রাখতেন।

### মুকুন্দ দাসের বাড়ির বর্তমান অবস্থা

চারণ অনুষ্ঠানের মাধ্যমে প্রাপ্ত অর্থ দিয়ে তিনি বরিশালের কাশীপুর কালীমন্দিরের জায়গা কেনেন, যা এখন বরিশাল নগরীতে ঢোকার মুখে নথুলাবাদ বাস টার্মিনাল -সংলগ্ন চারণকবি মুকুন্দ দাসের কালীবাড়ি। সেই সময়ের মোট জায়গা ছিল ৮৭ শতাংশ, এখন আছে মাত্র ১৯ শতাংশ। বাকিটা বেহাত হয়ে গেছে। বর্তমান স্থানটুকু ঘিরে আছে ছাত্রাবাস, লাইব্রেরি, দাতব্য চিকিৎসালয় এবং পুজামন্দির।

রাজনৈতিক গান ও নাটক রচনা
------------------------

বরিশালের অশ্বিনীকুমার দত্তের সংস্পর্শে মুকুন্দদাস রাজনীতিতে আকৃষ্ট হন। তাঁর আগ্রহে মুকুন্দদাস *মাতৃপূজা* নামে একটি নাটক রচনা করেন। দুর্গাপূজার মহাসপ্তমীতে নবগ্রামে এই নাটকের প্রথম প্রকাশ্য যাত্রাভিনয় হয়। ১৯০৫ খ্রিষ্টাব্দের বঙ্গভঙ্গ আন্দোলনের সময় মুকুন্দদাস একের পর এক গান, কবিতা ও নাটক রচনা করে বাঙালির জাতীয় জীবনে নূতন উদ্দীপনার সঞ্চার করেন। এরপর ব্রিটিশ সরকার রাজদ্রোহের অপরাধে তাঁকে গ্রেপ্তার করেন ও বিচারে তাকে দিল্লী জেলে আড়াই বছর সশ্রম কারাদন্ডের আদেশ দেওয়া হয়। *মাতৃপূজা* নাটকটি সরকার বাজেয়াপ্ত করে।  কাজী নজরুল ইসলাম ও রবীন্দ্রনাথ ঠাকুর যথাক্রমে *বাংলা মায়ের দামাল ছেলে চারণ-সম্রাট মুকুন্দ* উপাধিতে ও *সন্তান* আখ্যায় ভূষিত করেন।

পরবর্তী জীবন
------------

মুকুন্দদাস কারাবাসে থাকাকালীন তাঁর স্ত্রী সুভাষিণী দেবীর মৃত্যু ঘটে। মুক্তিলাভের পর দেশবন্ধু চিত্তরঞ্জন দাশ ও অন্যান্যরা তাঁকে সান্ত্বনা দেন ও উদ্বুদ্ধ করেন যার ফলে তিনি পুনরায় রচনায় মনোনিবেশ করেন। ১৯৩৪ খ্রিষ্টাব্দের ১৮ই মে শুক্রবার মুকুন্দদাস মৃত্যু বরণ করেন।

রচনা
----

মুকুন্দদাসের রচনার মধ্যে উল্লেখযোগ্য হল *মাতৃপূজা*, *সমাজ*, *আদর্শ*, *পল্লীসেবা*, *সাথী*, *কর্মক্ষেত্র*, *ব্রহ্মচারিণী*, *পথ* ইত্যাদি।

তথ্যসূত্র
---------

1. 1 2 3 4  চারণকবি মুকুন্দদাসের গ্রন্থাবলী, প্রকাশক - বসুমতী কর্পোরেশন লিমিটেড, ১৬৬, বিপিন বিহারী গাঙ্গুলী ষ্ট্রীট, কলকাতা, ৭০০০১২
2. ↑  সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ২৮৬।
**ডাবল** ক্রিকেট খেলার পরিভাষাবিশেষ। একজন ক্রিকেটার যখন কোন একটি মৌসুমের প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভ করতে সক্ষমতা প্রদর্শন করেন, তখন তিনি ‘ডাবল’ লাভ করেছেন বলে চিত্রিত করা হয়। ইংল্যান্ডের বাইরে এ ধরনের অসাধারণ অর্জন লাভ করা অতীব দুঃসাধ্য। কেননা, অন্যান্য দেশে তুলনামূলকভাবে প্রথম-শ্রেণীর খেলা কম আয়োজন করা হয়ে থাকে। এমনকি ইংল্যান্ডেও সাম্প্রতিক দশকগুলোয় লিস্ট এ খেলাকে প্রাধান্য দেয়ার ফলে প্রথম-শ্রেণীর খেলা আয়োজন কম করা হচ্ছে। ১৯৮৮ সালে এ ধরনের ডাবল লাভের সর্বশেষ কৃতিত্ব প্রদর্শন করেছেন ফ্রাঙ্কলিন স্টিফেনসন।

উল্লেখযোগ্য ক্রিকেটার
---------------------

উইলফ্রেড রোডস সর্বাধিক ১৬বার ডাবল লাভ করেছেন। এর পরের স্থানে রয়েছেন জর্জ হার্স্ট। তিনি ১৪বার পেয়েছেন। তন্মধ্যে, ১৯০৬ সালে অনন্য সাধারণ কৃতিত্ব ডাবল ডাবল প্রদর্শন করেছেন তিনি। ২৩৮৫ রান তোলার পাশাপাশি ২০৮ উইকেট তুলে নিয়েছেন। জিম পার্কস সিনিয়র অনন্য সাধারণ ডাবল পেয়েছেন। ১৯৩৭ সালে ৩০০০ রান ও ১০০ উইকেট লাভের মাধ্যমে। একমাত্র ক্রিকেটার হিসেবে মরিস টেট ইংল্যান্ডের বাইরে ডাবল লাভ করেছেন। ১৯২৬-২৭ মৌসুমে এমসিসি দলের সাথে ভারত ও সিলন গমন করে ১১৯৩ রান ও ১১৬ উইকেট পেয়েছিলেন।

উইকেট-রক্ষকের ডাবল
------------------

‘উইকেট-রক্ষকের ডাবলে’ এক উইকেট-রক্ষকের এক হাজার বা ততোধিক রান ও একশত বা ততোধিক ডিসমিসাল ঘটানোর বিষয়টি জড়িয়ে রয়েছে। এ ধরনের কৃতিত্ব অতি দূর্লভ ঘটনারূপে বিবেচ্য। কেবলমাত্র লেস অ্যামিস তিনবার ও জন মারে একবার এ কৃতিত্ব প্রদর্শনে সক্ষমতা দেখিয়েছেন।

তথ্যসূত্র
---------

1. ↑  *Wisden Cricketers' Almanack*, 2007 edition, আইএসবিএন ৯৭৮-১-৯০৫৬২৫-০২-৪, p327.
2. ↑  "When Trumble made 'em tumble"। ESPN Cricinfo। সংগ্রহের তারিখ ১১ মে ২০১৭।

বহিঃসংযোগ
---------

* মরিস টেটের মৌসুমভিত্তিক ব্যাটিং ও বোলিং পরিসংখ্যান

| * দে
* স
ইংরেজ মৌসুমে পাঁচবার ডাবল লাভকারী প্রথম-শ্রেণীর ক্রিকেট অল-রাউন্ডার |
| --- |
| 
* ডব্লিউ রোডস ১৬

* জি এইচ হার্স্ট ১৪
* ভি ডব্লিউ সি জাপ ১০
* ডব্লিউ ই অ্যাস্টিল ৯
* এম ডব্লিউ টেট ৮ + ১

* টি ই বেইলি ৮
* ডব্লিউ জি গ্রেস ৮
* এম এস নিকোলস ৮
* এ ই রেল্ফ ৮
* এফ এ টার‌্যান্ট ৮
* এফ জে টিটমাস ৮
* এফ ই ওলি ৮

* জি ই ট্রাইব ৭
* পি জি এইচ ফেন্ডার ৬
* আর ইলিংওয়ার্থ ৬
* জেমস ল্যাংগ্রিজ ৬

* জে ডব্লিউ এইচ টি ডগলাস ৫
* জে ডব্লিউ হার্ন ৫
* এ এস কেনেডি ৫
* জে এ নিউম্যান ৫

মন্তব্য: মরিস টেট ১৯২৬-২৭ ভারতীয় মৌসুমে অতিরিক্ত ডাবল লাভ করেন।
 |
**বণ্ডারনায়ক পরিবার** (সিংহলি: බණ්ඩාරනායක පවුල; তামিল: பண்டாரநாயக்கே குடும்பம்) হল শ্রীলঙ্কার একটি প্রভাবশালী রাজনৈতিক পরিবার। বংশপরম্পরায় সফল রাজনীতিবিদ হওয়া অনেক সদস্যসহ পরিবারটিতে তিনজন শ্রীলঙ্কান প্রধানমন্ত্রী এবং একজন রাষ্ট্রপতি রয়েছেন।

হোরগোল্ল বলব্ব, অত্থনগল্ল। বণ্ডারনায়ক পরিবারের পারিবারিক কেন্দ্র।

ইতিহাস
------

শ্রীলঙ্কায় বণ্ডারনায়ক পরিবারটি নীলপেরুমল পণ্ডরাম নামে পরিচিত এক ব্যক্তি থেকে উৎপত্তিলাভ করেছে বলে দাবি করা হয় যিনি ভারত থেকে এসেছিলেন এবং তিনি নবগমুব পট্টিনী দেবালয় মন্দিরের প্রধান পুরোহিত ছিলেন। পরিবারটি তাদের নাম পরিবর্তন করে সিংহলি রূপ বণ্ডারনায়ক রাখে এবং তারা ডায়াসের মতো পর্তুগিজ নাম গ্রহণ করে। তারা ঔপনিবেশিক পর্তুগিজ শাসন এবং পরবর্তীতে ওলন্দাজ শাসনের সেবা করেছিল এবং সামাজিক সুযোগ-সুবিধা লাভ করেছিল। তাদের স্বর্ণযুগ শুরু হয়েছিল অনুবাদক এবং স্থানীয় লেখক হিসেবে যা তাদের প্রভাব-প্রতিপত্তি ও ক্ষমতাকে প্রসারিত করেছিল। পরিবারের একজন সদস্য ডন উইলিয়াম ডায়াস, যিনি ব্রিটিশদের অধীনে অনুবাদক হিসাবে কাজ করেছিলেন, যখন একনেলিগোদ দিসবে আত্মগোপনে থাকাকালীন ক্ষমতাচ্যুত ক্যান্ডীয় রাজা শ্রী বিক্রম রাজসিংহকে বন্দী করা হয়েছিল তখন উপস্থিত ছিলেন।

পরিবারবৃক্ষ
-----------

হোরগোল্ল বণ্ডারনায়ক সমাধি
--------------------------

হোরগোল্ল বণ্ডারনায়ক সমাধি
হোরগোল্ল বণ্ডারনায়ক সমাধি হল সলোমন ওয়েস্ট রিজওয়ে ডিয়স বণ্ডারনায়ক এবং তাঁর স্ত্রী সিরিমাবো রতবত্তে ডিয়স বণ্ডারনায়কের শেষ সমাধিক্ষেত্র। এটি শ্রীলঙ্কার পশ্চিম প্রদেশের অত্থনগল্লে হোরগোল্লের বণ্ডারনায়ক সম্পত্তির মাঠে অবস্থিত।

পাদটীকা
-------

1. ↑  এই সিংহল নামটির বাংলা প্রতিবর্ণীকরণে উইকিপিডিয়া:বাংলা ভাষায় সিংহল শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে।

তথ্যসূত্র
---------

1. ↑  "Bandaranaike family"। সংগ্রহের তারিখ ১৯ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The doomed King"। ১ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  SWRD Bandaranaike and the paradox of Sri Lankan federalism
**ফ্যাতাড়ু** হল বাঙালি সাহিত্যিক নবারুণ ভট্টাচার্য সৃষ্ট একটি জনপ্রিয় কাল্পনিক চরিত্র।

বাংলা সাহিত্যে ফ্যাতাড়ুর আবির্ভাব
----------------------------------

নবারুণ ভট্টাচার্যের ছোটগল্প ফ্যাতাড়ু তে দুজন ফ্যাতাড়ুর কথা বলা আছে। মদন ও ডি.এস। পরবর্তী ছোটগল্প ও উপন্যাসে পুরন্দর ভাটের উদয় হয়। তিনি পেশায় কবি। ফ্যাতাড়ুরা উড়তে পারে এবং যাদের মন্ত্র হল *ফ্যাঁত ফ্যাঁত সাঁই সাঁই*। এই মন্ত্রবলে ফ্যাতাড়ুরা উড়ে গিয়ে হানা দেয় কখোনো আই পি এল খেলা চলাকালীন, কালোবাজারিদের ভয় দেখাতে, ভন্ড-প্রগতিশীল সাহিত্যিকের মুখোশ খুলতে, অনুষ্ঠান পন্ড বা জোচ্চোরের বিয়ে ভন্ডুল করতে।

ফ্যাতাড়ুরা কখোনো অনৈতিক কাজ করেনা তারা বঞ্চিত হতভাগ্য মানুষের প্রতিনিধি এমনটাই নবারুণ মনে করেন। "*আমি নিজেকে প্রান্তিক বলে মনে করি এবং এতে আমার কিছু এসে যায়না। রিয়েল লাইফে ফ্যাতাড়ুর মত প্রথা ভাঙ্গতে তো পারিনা, তাই ফ্যাতাড়ুদের সৃষ্টি করি*"

সাহিত্যের নতুন ধারা
-------------------

বাংলা সাহিত্যে ফ্যাতাড়ুর আবির্ভাব এক নতুন ধারার সৃষ্টি করেছে এমনটাই মনে করেন বিশেষজ্ঞরা। সাহিত্যের চিরাচরিত নিয়ম ভাঙ্গা নবারুনের ফ্যাতাড়ুরা ভাষা ব্যবহারে সাহসী, আচরনে নির্ভীক। *কাঙাল মালসাট* উপন্যাসে ইতিহাস ও বহুমাত্রিক রাজনীতির সংমিশ্রণ ঘটেছে। ফ্যাতাড়ুদের নিয়ে দুটি ছোটগল্প সংকলন প্রকাশিত হয়েছে ১) ফ্যাতাড়ুর বোম্বাচাক ২) ফ্যাতাড়ুর কুম্ভীপাক। নবারুন ভট্টাচার্যের তিনটি উপন্যাসে ফ্যাতাড়ুদের কথা পাওয়া যায়। *কাঙাল মালসাট*, *মসোলিয়ম* ও *মবলগে নভেল*।

সিনেমায় ফ্যাতাড়ু
------------------

কাঙ্গাল মালসাট চলচ্চিত্রায়িত হয়েছে সুমন মুখোপাধ্যায়ের পরিচালনায়। অভিনয় করেছেন কবীর সুমন, কৌশিক গঙ্গোপাধ্যায়, শান্তিলাল মুখার্জী প্রমুখ। এছাড়াও বিভিন্ন থিয়েটার গ্রুপ ফ্যাতাড়ুর নানা গল্পের নাট্যরূপায়ন করেছেন।

২০১৩ সালে, সিনেমাটির পাশাপাশি সপ্তর্ষি প্রকাশন থেকে কাঙাল মালসাটকে ভিত্তি করে মধুজা মুখার্জির রচিত একই নামের একটি গ্রাফিক নভেল প্রকাশিত হয়।

তথ্যসূত্র
---------

1. 1 2  "Fataru on screen?"। *দ্য টাইমস অব ইন্ডিয়া*। ১০ আগস্ট ২০১১। সংগ্রহের তারিখ ১৪ ডিসেম্বর ২০১৬।
2. ↑  নবারুন ভট্টাচার্য (২০০৪)। *ফ্যাতাড়ুর বোম্বাচাক*। শ্রীরামপুর, হুগলী: সপ্তর্ষি প্রকাশন।
3. ↑  ঠেক। তৃতীয় সংখ্যা, জানুয়ারি ২০১০, কলকাতা বইমেলা সংখ্যা। *ঠেক কড়চা :১*।
4. ↑  *উপন্যাস সমগ্র। নবারুন ভট্টাচার্য*। দে'জ পাবলিশিং। ২০১০। আইএসবিএন 978-81-295-1057-0।
5. ↑  "Suman's next based on Nabarun Bhattacharya's story"। *timesofindia.com*। সংগ্রহের তারিখ ২৩ জুন ২০১৭।
6. ↑  শঙ্করলাল ভট্টাচার্য। "এ যেন এক রামধাক্কা"। আনন্দবাজার পত্রিকা। সংগ্রহের তারিখ ২৩ জুন ২০১৭।
7. ↑  Mukherjee, Madhuja, 1968-। *Kāṅāla mālasāṭa : Nabāruṇa Bhaṭṭācārya'ra upanyāsa ebaṃ Sumana Mukhopādhyāẏa-era calaccitrāẏaṇa*। Mukhopādhyāẏa, Sumana,। Kalakātā। আইএসবিএন 978-93-82706-55-7। ওসিএলসি 878954084। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
|  |  |
| --- | --- |
|  | এই নিবন্ধটিতে en.wikipedia থেকে Snout-এর অনুবাদ রয়েছে। |

টাপির *(Tapirus terrestris)* শ্বাস গ্রহনের সময় তুন্ড
সিলের তুন্ড
কোনো প্রাণির নাক, মুখ এবং চোয়াল সমন্বিত মুখের বর্ধিত অংশ হলো **তুন্ড**। কিছু প্রাণির ক্ষেত্রে সমতুল্য কাঠামোটি *মুখবন্ধ* (ইংরেজি: Muzzle) কিংবা রোস্ট্রাম নামে অভিহিত। এর গঠনের কারণে কোনো প্রাণিকে সহজেই থমকানো যায়, সঠিক বল প্রয়োগে প্রাণিটি সাময়িকভাবে জ্ঞানও হারাতে পারে। এজন্য অধিকাংশ প্রাণির ক্ষেত্রে তুন্ড হলো এর সর্বাপেক্ষা দূর্বল অংশগুলোর একটি।

প্রকারভেদ
---------

এশিয়ান হাতি *(Elephas maximus indicus)*. বর্ধিত নাক সদৃশ অংশকে বলা হয় "শুড়" (ইংরেজি: Trunk) এবং খাদ্যগ্রহণ, পানি পান, অনুসন্ধান, সামাজিক যোগাযোগসহ বিভিন্ন প্রয়োজনে এটি ব্যবহৃত হয়।
বিভিন্ন আকারের স্তন্যপায়ী প্রাণীতে তুন্ড পাওয়া যায়। কিছু প্রাণির তুন্ড বাক্সের ন্যায়, যেমন– ভাল্লুক এবং বিড়াল। আবার কিছু প্রাণির তুন্ড হলো কোনাকৃতির। শুকরের তুন্ড চাপা ও সিলিন্ডাকৃতির।

### কুকুর

* ডোলিকোসেফালিক (লম্বা এবং সরু তুন্ড): রাফ কোলিডোলিকোসেফালিক (লম্বা এবং সরু তুন্ড): রাফ কোলি
* মেসাসেফালিক (মধ্যম দৈর্ঘ্যের তুন্ড): ইংলিশ ককার স্প্যানিয়েলমেসাসেফালিক (মধ্যম দৈর্ঘ্যের তুন্ড): ইংলিশ ককার স্প্যানিয়েল
* ব্রাকিসেফালিক (খুবই চাপা তুন্ড): পাগ্ব্রাকিসেফালিক (খুবই চাপা তুন্ড): পাগ্
* ব্লাক হাউন্ডের ঝুলে পড়া ঠোঁটব্লাক হাউন্ডের ঝুলে পড়া ঠোঁট

তথ্যসূত্র
---------

1. ↑  The Cyclopædia of Anatomy and Physiology, Robert Bentley Todd, Longman, Brown, Green, Longmans & Roberts, 1852, *... this is especially the case with those which have the lips or nostrils prolonged into a snout or proboscis, as in the pig, the rhinoceros, the tapir, and the elephant ...*

বহিঃসংযোগ
---------


উইকিঅভিধানে ***তুন্ড*** শব্দটি খুঁজুন।
**বাসন্তিকা**(বৈজ্ঞানিক নাম: *Gandaca harina(Horsfield)*) এক প্রজাতির মাঝারি আকারের প্রজাপতি, যাদের মুল শরীর আর ডানা হালকা সবজেটে হলুদ বর্ণের। এরা ‘পিয়েরিডি’ পরিবার এবং 'কলিয়াডিনি' উপগোত্রের সদস্য।

আকার
----

প্রসারিত অবস্থায় বাসন্তিকা এর ডানার আকার ৩৫-৪৫ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত বাসন্তিকা এর উপপ্রজাতি হল- 

* *Gandaca harina assamica* Moore, 1906 – Assam Tree Yellow
* *Gandaca harina andamana* Moore, 1906 – Andaman Tree Yellow
* *Gandaca harina nicobarica* Evans, 1932 – Nicobar Tree Yellow

বিস্তার
-------

সমগ্র ভারত, থাইল্যান্ড, কম্বোডিয়া, মায়ানমার, সিংগাপুর, ফিলিপাইনসহ ইন্দোনেশিয়ার বিভিন্ন অঞ্চলে এদের দেখা মেলে।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতির পুরুষ এর ডানার মূল রঙ হলুদ এবং স্ত্রী সাদা বর্ণের হয়। উভয় নমুনাতেই সামনের ডানার উপরিতলে অ্যাপেক্স এ সরু কালো পটি দেখা যায় যা খুব সরু ভাবে টার্নেল এর মধ্যভাগ পর্যন্ত বিস্তৃত। অ্যাপেক্সএ সরু কালো বহিঃপ্রান্তরেখা দেখা যায়। এছাড়া কোনো দাগ ছোপ পুরুষ নমুনার ক্ষেত্রে সামনে অথবা পিছনের ডানায় দৃশ্যমান নয়। স্ত্রী নমুনাতে শুধুমাত্র সামনের ডানার উপরিতলে ৪ নং শিরা বরাবর খাঁজ কাটা কালো রেখা বর্তমান।

আচরণ
----

বাসন্তিকাদের উড়ান ধীর-স্থির প্রকৃতির। এদের সাধারনত অন্য প্রজাপতিদের সাথে জলপান করতে দেখা যায়। এরা কখন ডানা মেলে রৌদ্র পোহায় না।

তথ্যসূত্র
---------

1. 1 2  Isaac, Kehimkar (২০০৮)। *The book of Indian Butterflies*। New Delhi: Oxford University Press। পৃষ্ঠা ১৬২। আইএসবিএন 978 019569620 2।
2. ↑  "*Gandaca harina Horsfield, 1829 – Tree Yellow*"। সংগ্রহের তারিখ ১৮ অক্টোবর ২০১৭।
3. ↑  Peter, Smetacek (২০১৮)। *A Naturalist's Guide to the Butterflies of India Pakistan, Nepal, Bhutan, Bangladesh and Sri Lanka* (ইংরেজি ভাষায়) (1st সংস্করণ)। New Delhi: Prakash Books India Pvt. Ltd.। পৃষ্ঠা ৩৮। আইএসবিএন 978 81 7599 406 5।
4. ↑  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ৪৩।

উইকিমিডিয়া কমন্সে **বাসন্তিকা** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Gandaca harina***
**ডাপু সড়ক সুড়ঙ্গ** বা **দাপু রোড টানেল** (চীনা: 打浦路 隧道) একটি সড়ক সুড়ঙ্গ যা চীনের সাংহাই শহরের হুয়াংপু নদীর নিচে অবস্থিত। এটি সাংহাইয়ের পুক্সি'র পাশে  পুডং নিউ এরিয়া দিয়ে হুয়াংপু জেলাকে সংযুক্ত করে। সুড়ঙ্গটিতে দুটি টিব বা সুড়ঙ্গ পথ রয়েছে, যার মধ্যে প্রথমটি ১৯৬৫ থেকে ১৯৭০ সাল পর্যন্ত নির্মিত হয়েছিল এবং এটি হুয়াংপু নদীর নিচে প্রথম যানবাহনের সুড়ঙ্গ হিসাবে কাজ করেছিল। প্রথম সুড়ঙ্গের দুটি লেন রয়েছে এবং মূলত প্রতিটি দিকে একটি করে লেন দ্বারা এটি পরিচালনা করা হয়। সাংহাইয়ের এক্সপো ২০১০-এর জন্য অধিকতর যানবাহন পরিবহনের প্রয়োজনীয়তার কারণে দ্বিতীয়বারের মতো ২০০৯ থেকে ২০১০ সালের মধ্যে প্রথমবারের সুড়ঙ্গের পশ্চিমের দিকে দ্বিতীয় টিউবটি নির্মিত হয়েছিল। দ্বিতীয় টিউব খোলা হলে প্রথম সুড়ঙ্গটি একমুখী যানবাহন পরিবহনকারী সুড়ঙ্গে রূপান্তরিত হয়। উত্তরমুখী যানবাহন শুধুমাত্র নতুন সুড়ঙ্গটি বহন করে এবং এই সুড়ঙ্গ ২.৭৯৩ কিলোমিটার (১.৭০২ মাইল) দীর্ঘ। উত্তরমুখী সুড়ঙ্গের পশ্চিমে, অবস্থিত দক্ষিণমুখী সুড়ঙ্গ ২.৯৭১ কিলোমিটার (১.৮৪৬ মাইল) দীর্ঘ।

তথ্যসূত্র
---------

1. 1 2 3  "Dapu Road Tunnel Parallel Line opens on the 11th (打浦路隧道复线11日通车)." (চীনা ভাষায়)। Shanghai Net। ৯ ফেব্রুয়ারি ২০১০। ১০ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১১ জুন ২০১৩।
2. ↑  "Dapu tunnel to regain crown"। China Daily। ১৪ এপ্রিল ২০০৯। সংগ্রহের তারিখ ১১ জুন ২০১৩।
3. ↑  "沪打浦路隧道11日零时"1变2" 成双管双向越江通道"। Shanghai Eastday। ৯ ফেব্রুয়ারি ২০১০। ১ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১১ জুন ২০১৩।

প্রবেশদ্বার: সড়ক চীন
**মান্ডু** বা মান্ডবগড় ধর জেলার মান্ডব নগর পঞ্চায়েতে অবস্থিত এক প্রাচীন জনপদের ধ্বংসাবশেষ। এটি ভারতবর্ষের পশ্চিম মধ্যপ্রদেশ অন্তরভুক্ত মালয়া অঞ্চলের ধর শহর থেকে ৩৫ কিঃ দূরত্বে অবস্থিত। ১১ শতাব্দীতে মান্ডু তরঙ্গগড় বা তরঙ্গ রাজত্বের অংশ ছিল। ইন্দোর থেকে ১০০ কিঃ দূরে অবস্থিত এই পাথুরে দুর্গ এর অসাধারণ স্থাপত্যের জন্য বিখ্যাত।

ইতিহাস
------

একটি শিলালিপি তালানপুর (ধরজেলায় অবস্থিত)থেকে আবিষ্কৃত হয়, যার থেকে জানা যায় যে, একজন বণিক যার নাম চন্দ্র সিমহা, তিনি একটি মূর্তি মান্ডভ দুর্গে অবস্থিত একটি পার্শ্বনাথ মন্দিরে Parshvanatha[*স্থায়ীভাবে অকার্যকর সংযোগ*] স্থাপন করেছিলেন। এটি বিশ্বাস করা হয় যে প্রাকৃত ভাষার "মান্ডভ দুর্গা" শব্দের অপভ্রংশ থেকে "মান্ডু" শব্দের উৎপত্তি। শিলালিপিতে যে তারিখের উল্লেখ পাওয়া যায় তা হল 612 বিক্রম সংবৎ(৫৫৫ সিই), যা ইঙ্গিত করে যে, মান্ডু 6ষ্ঠ শতকের একটি উদীয়মান শহর ছিল। দশম ও একদশ শতকে পরমারস্ রাজবংশের অধিনে মান্ডুর লক্ষণীয় উন্নতি সাধন হয়। মান্ডু শহরটি সমুদ্রপৃষ্ট থেকে ৬৩৩ মিটার (২০৭৯ ফুট)উপরে এবং বিন্ধ্য পর্বতমালার ১৩কিমি (৮.১ মাইল) বর্ধিতাংশের মালওয়া মালভূমির উত্তরে অবস্থিত এবং নর্মদা নদীর দক্ষিণ উপত্যকা পরমারস্ রাজবংশের রাজধানীর প্রাকৃতিক প্রতিরক্ষা হিসেবে কাজ করত।

দর্শনীয় স্থান
--------------

* **রূপমতীর প্যাভিলিয়ন**
* **বাজ বাহাদুরের প্রাসাদ**
* **রেওয়া কুন্ড**
* **দরিয়া খানের সমাধি কমপ্লেক্স**
* **শ্রী মন্ডবগড় তীর্থ**
* **জামে মসজিদ**
* **হোসাং শাহের সমাধি**
* **জাহাজ মহল/জাহাজ প্রাসাদ**
* **হিন্দোলা মহল**
* **দরওয়াজা (গেটস)**

তথ্যসূত্র
---------

1. ↑  "REPORT ON DEMONSTRATION OF RENEWABLE ENERGY SYSTEMS AT ROYAL FORTRESS, MANDU" (পিডিএফ)। *Mnre.gov.in*। ২০১৬-০৩-০৩ তারিখে মূল (PDF) থেকে আর্কাইভ করা। সংগ্রহের তারিখ ২০১৬-০১-২২।

বহিঃসংযোগ
---------
যাত্রীরা বাসের জন্য বাসবিরতি-সংলগ্ন যাত্রী ছাউনিতে অপেক্ষা করছে।
**বাসবিরতি** বা ইংরেজি পরিভাষায় **বাস স্টপ** বলতে বাসদের গতিপথের উপরে অবস্থিত পূর্বনির্ধারিত নির্দিষ্ট স্থানকে বোঝায় যেখানে যাত্রীরা বাসে উঠে কিংবা বাস থেকে নেমে যায়। বাসবিরতিতে ন্যূনতম একটি খুঁটি থাকে যার মাথায় ধাতব ফলকের উপরে বাসবিরতির প্রতীক অঙ্কিত থাকে (সাইনপোস্ট)। এছাড়া বাসবিরতিতে যাত্রী ছাউনি, বসার ব্যবস্থা (বেঞ্চি বা চেয়ার) এবং যাত্রীদের জন্য তথ্যের ফলক বা বোর্ড (মুদ্রিত বা ইলেকট্রনিক) থাকতে পারে। ক্ষেত্রবিশেষে বিজ্ঞাপনের ফলকও থাকতে পারে।

বাস স্টেশনের সাথে বাসবিরতির পার্থক্য আছে। প্রথমত, বাসবিরতিতে কেবল যাত্রীদের ওঠানামার ব্যবস্থা থাকে, কিন্তু বাস স্টেশনে বাসের টিকিট কেনা, অপেক্ষাকক্ষ, সুপেয় পানির ব্যবস্থা, ক্যান্টিন বা খাওয়ার ঘর, স্টল, গাড়ি রাখার জায়গা, ইত্যাদি ব্যবস্থা থাকে। দ্বিতীয়ত, বাস স্টেশনগুলিতে বড় কার্যালয় ভবন থাকে যেখানে প্রশাসনিক কার্যালয়, টিকিট বিক্রয়কারী কার্যালয়, অপেক্ষাকক্ষ, শৌচাগার, ইত্যাদির ব্যবস্থা থাকে। তৃতীয়ত, বাস স্টেশনে বাসদেরকে অবশ্যই থামতে হয়, কিন্তু বাসবিরতিতে যাত্রী ওঠা বা নামার কোনও প্রয়োজন না থাকলে বাস থামাতে নাও হতে পারে। চতুর্থত, বাসবিরতিতে বাসগুলি সাধারণত খুব সীমিত সময়ের জন্য থামে। কিন্তু বাস স্টেশনে সাধারণত অপেক্ষাকৃত দীর্ঘ সময়ের জন্য বিরতি নেয়, এমনকি সারা রাতও থাকতে পারে। পঞ্চমত, যাত্রীদের অনুরোধে বাসের গতিপথের যেকোনও স্থানে নতুন বাসবিরতির সৃষ্টি করা হতে পারে; কিন্তু বাস স্টেশনগুলির অবস্থান সাধারণত স্থায়ী হয়।

তথ্যসূত্র
---------

1. 1 2  Daksh Kumar Kulshrestha (১৯৯৩), *Transport Management in India: In Special Reference to Bus Stations*, Mittal Publications, পৃষ্ঠা 12 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* বাস স্টেশন
ভঁরালী নামঘর
ঐতিহ্যমণ্ডিত **ভঁরালী নামঘর** ভরালী গাওঁতে অবস্থিত। হাটবর থেকে ২ কিলোমিটার দূরে আছে ভরালী গাওঁ। নগাওঁ জেলার কলিয়াবর মহকুমার পূর্ব প্রান্তের প্রাচীন ঐতিহ্যে ভরপূর, আসাম ইতিহাসের উল্লেখযোগ্য স্থান ভরালী গাওঁ। গাওঁটির অধিকাংশ মানুষই কৃষিজীবী এবং একশরনীয় ধর্মে দীক্ষিত। চিরসবুজ প্রাকৃতিক পরিবেশ, ছোট ছোট জান-জূরি, সবুজ পথার, ছোট-বড়ো রাজাদিনীয়া পূকুরগুলি, বন্য পক্ষীদের আনন্দের কলরব, ভোরের চিকনি চিয়াং পাহাড়ের ফাঁকে ফাঁকে সূর্যোদয়ের মনোরম দৃশ্য এবং পশ্চিম আকাশে ডুব যাওয়া সূর্যের আভার দৃশ্য অপরূপ। ভোর থেকে গোধূলি পর্যন্ত গ্রাম্য পরিবেশ সজীব করে রাখা গ্রাম এক আনন্দর পরিবেশ- শ শ মানূহ নামঘর পর্যন্ত এসেছে এবং নামঘরের ভাগবত পাঠে উ‍ৎসবমূখর করে তূলিছে নামঘরের চৌপাশ, ভক্তপ্রাণ যাত্রীদের হৃদয়।

ইতিহাস
------

ভঁরালী নামঘরটি আগে ভঁরালী গাঁওয়ের পূর্ব-দক্ষিণের বামগাঁওয়ে (দৌল পূখূরী) ছিল। নামঘরে ভাগবত প্রতিষ্ঠা করেছিলেন বাপূরামদেউ। একটি সময় ব্রহ্মপুত্রের বাড়তি জল চটাই আলির কাছের স্থানগুলি ডুবিয়ে ফেলায় উঁচু স্থানে গ্রাম করেছিল। মান সেনা বামগাঁওয়ের নামঘর পূরি ফেলায় তাঁরা ভঁরালী রাজআধিকারিকের কাছে গ্রাম করে নামঘর প্রতিষ্ঠা করেন। ভঁরালী রাজআধিকারিকদের নাম অনুসারে নামঘরটির নাম হয় ভঁরালী নামঘর। নতুনভাবে নামঘর প্রতিষ্ঠার করা প্রায় ২০০ বছর হয়েছে। এখন পর্যন্ত উক্ত স্থানে নামঘরটি চারবার পুনরায় মেরামতি করা হয়েছে। নামঘরের বৈশিষ্টপূর্ণ সম্পদটি হচ্ছে তুলসী খূঁটিটি। খূঁটিটির মধ্যের অংশ উই পোকায় নষ্ট করলেও গাঁওয়ের ভক্ত-প্রাণ নাগরিকরা অবশিষ্ট অংশটি অতি ভক্তিভাবে সিংহাসনের কাছে সংরক্ষণ করে রেখেছেন। আসামের সকল স্থান থেকে ভক্তরা এসে ধুপ, বাতি দিয়ে মনের কামনা পূর্ণ করে সার্থকতা লাভ করেছেন। এটি ঠিক যে, নামঘরের চৌহদ্দিতে ঢুকলে কতটা সময় সেখানে অতিবাহিত করেন তা বলতে পারা যায় না। শান্তিতে সেখানে সময় অতিবাহিত করতে পারেন। গাঁওয়ের আগেকার বয়োজেষ্ঠরা বলে গিয়েছিলেন – নামঘরটি বুঢ়াবড়োদের বিশ্রাম স্থল। কখনবা রাতে বগা সাজপারে বগা ঘোড়ায় ওঠে পরিভ্রমণ করে নামঘরে বিশ্রাম নেন। ঘোড়ার খট্ খট্ শব্দের প্রমাণ পান। এটিও ঠিক আজকার এই বিজ্ঞান এবং প্রযুক্তির দ্রুত সম্প্রসারণে এই তথ্য অলৌকিক বা অসত্য বলে গণ্য করলেও নামঘরে ভগবানের ঐশ্বরিক শক্তির প্রমাণ পাওয়াটি সত্য বলে মনে করা হয়।

সাংস্কৃতিক উৎসব
---------------

প্রতিবছর ভঁরালী নামঘরে মকর সংক্রান্তি বা মাঘী পূর্ণিমা তিথি দুইদিনের কার্যসূচীতে উদ্যাপন করে আসছে। আবার ব’হাগের বা জৈষ্ঠের পূর্ণিমায় গাঁওয়ের নাগরিকরা ভাওনা অনুষ্ঠিত করেন। মাঘী পূর্ণিমার সামরণী অনুষ্ঠান এক গাম্ভীর্যপূর্ণ অনুষ্ঠানে পরিবর্তন হয়। ভঁরালী নামঘরে গুরু দুজনার তিথিতে ভাওনা-সবাহ করাটি একটি বড়ো পরম্পরা। ভাদ্র মাসে নামঘরে দশম স্কন্ধ ভাগবত পাঠ করা হয়। গাঁওয়ের আইদেরও ভাদ্র মাসে হরিনাম-কীর্তন করা ঐতিহ্য পুরানো।

ছবি গ্যালারী
------------

* Entrance Gate of Bharali NaamgharEntrance Gate of Bharali Naamghar
* Naamghar MonikutNaamghar Monikut
* Artist applying makeup for BhaonaArtist applying makeup for Bhaona

বহিঃসংযোগ
---------

১. তথ্যচিত্র Maghi Purnima Utsav at Bharali Namghar

তথ্যসূত্র
---------

1. ভঁরালী নামঘর এবং বুরজ্ঞী গরকা কলিয়াবর - গজেন্দ্র মোহন হাজারিকা
হিন্দু ধর্মে **মান্দা** ( সংস্কৃত: मान्दा, *Māndā* ) বা **ধামিনী** ( সংস্কৃত: धामिनी, *Dhāminī* ) হলো শনির দ্বিতীয় স্ত্রী ও মান্দীর মাতা। তিনি একজন গন্ধর্ব কন্যা এবং রাজকুমারী। তিনি হলেন কলার দেবী। তার নৃত্য সমগ্র ব্রহ্মাণ্ডের ( মহাবিশ্ব ) যে কাউকে আকর্ষিত করতে পারে। মাঝেমধ্যে, মান্দাকে শনি গ্রহের (শনি) ঐশ্বরিক অভিভাবক হিসেবে উল্লেখ করা হয় ভারতে।

নামকরণ
------

মান্দা যখন ছোট ছিল তখন মান্দার মা দিব্যাঙ্কা মারা যান। দিব্যাঙ্কা বাচ্চা মান্দা বাঁচানোর চেষ্টা করে এক অসুর সর্পের সঙ্গে লড়াই করে নিজের জীবন উৎসর্গ করেছিলেন। চিত্ররথ তাঁর মৃত্যুতে শোক করেছিলেন। মান্দার পিতা চিত্ররথ এই স্মৃতিটি টিকিয়ে রাখার জন্য ধামিন নামে সাপটির নামপূর্বক মান্দার নাম রেখেছিলেন ধামিনী।

শনির স্ত্রীদের নাম জপন
----------------------

মন্ত্রসমূহের মধ্যে ধামিনী হলেন শনিদেবের শীর্ষস্থানীয় স্ত্রী। শনিদেবতার উপাসনার জন্য তার স্ত্রীদের নাম জপন শনিদেবকে সন্তুষ্ট করতে সহায়তা করে।

মন্ত্রসমূহ হলো- 'ধ্বজিনী ধামিনী চৈবা কঙ্কালী কলহপ্রিয় কান্তাকি কলাহী চাথা তুরঙ্গী মহিষী অজা শনিনর্মাণি পত্নীনামেতানী সঞ্জপনা পুমন দুখানি নাশায়েন্নিত্যাং সৌভাগ্যমেধে সুখম'। 

আরও দেখুন: নীলা

টেলিভিশনে
---------

কালার্স টিভিতে প্রচারিত কর্মফলদাতা শনি নাটকে ধামিনীকে দেখানো হয়েছিল। তার চরিত্রে অভিনয় করেছেন টিনা দত্ত।

তথ্যসূত্র
---------

1. ↑  "Gulikan"। *uni5.co*। সংগ্রহের তারিখ ১৮ জুন ২০১৮।
2. ↑  Manfred Lurker (২০০৪)। *The Routledge Dictionary of Gods and Goddesses, Devils and Demons*। Routledge। পৃষ্ঠা 118। আইএসবিএন 978-0415340182।
3. ↑  "Shani Jayanti"। *www.astrospeak.com*। সংগ্রহের তারিখ ১৮ জুন ২০১৮।
4. ↑  "Tina Dutta finally said about her role in karmphal Data Shani"। *televisionsworld.com*। ১৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৮।
"**গিট এলং, লিটল ডগিজ**", হলো একটি ঐতিহ্যবাহী রাখাল গীতি, যা **হুপি টি ই ইয়ো** নামেও পরিচিত। এটি শিশুদের দোলনায় দোল খাওয়ানোর সময় বয়স্কদের গাওয়া একটি ঐতিহ্যবাহী আইরিশ গীতির একটি প্রকার বলে ধারণা করা হয় দ্য **ভার্জিনিয়া**র লেখক **ওভেন উইস্টার** ১৮৯৩ সালে দৈনিক পত্রিকায় প্রথমবার রাখাল গীতির অভিযোজনের কথা বলেছিলেন। উইস্টারের প্রভাবের মাধ্যমে ১৯১০ সালে জন লোম্যাক্সের *কাউবয় সংস্ এন্ড আদার ফ্রন্টিয়ার ব্যাল্লাডস* এ প্রথম সুর ও গানের কথা প্রকাশিত হয়েছিলো। এটি **রাউড লোকসঙ্গীত গানের সূচক** বা **রাউড ফোক সং ইনডেক্স** নং ৮২৭ হিসাবে তালিকাভুক্ত করা আছে। আমেরিকার পশ্চিমা লেখকদের সদস্যরা এটিকে সর্বকালের শীর্ষ ১০০ পশ্চিমা গানের একটি হিসাবে বেছে নিয়েছে।

গানে উল্লিখিত "ডগিজ" বা "কুকুর" হলো অবহেলিত এতিম বাছুর। 

গানের প্রথমতম বাণিজ্যিক রেকর্ডিং হ্যারি "ম্যাক" ম্যাকক্লিনটক ১৯২৯ সালে প্রকাশ রেছিলেন ( ভিক্টর ভি -৪০০১৬ এ "গেট অলং, লিটল ডগিজ" হিসাবে প্রকাশিত হয়েছিল)। গানটি রেকর্ড করেছেন এমন অন্য শিল্পীদের মধ্যে রয়েছেন বিং ক্রাজবি (তাঁর ১৯৬০ সালের অ্যালবাম *হাউ দ্য ওয়েস্ট ওয়াস ওন* এর জন্য), রয় রজার্স, টেক্সট রিটার, দ্যা সংস্ অব দ্যা পাইওনিয়ার্স, পিট সিগার, বার জি রেংলার্স, দ্য কিংস্টন ট্রায়ো, চার্লি ড্যানিয়েলস, ডেভিড ব্রোমবার্গ, অ্যালভিন এবং চিপমুনস, হোলি গোলাইটলি, সুজি বোগগাস এবং নিকেল ক্রিক। এটি *অ্যানিম্যানিয়াকস* কার্টুনে "দ্য ব্যাল্লাড অব ম্যাজেলান" হিসাবে রূপান্তরিত হয়েছিল।

ঐতিহাসিক রিচার্ড হোয়াইট ১৯৯১ সালে তাঁর বইয়ে **ইজ ইজ ইজ মিস্টফরুন অ্যান্ড মাই ওয়ান অব মাই ওয়ান: আ নিউ হিস্ট্রি অফ দ্য আমেরিকান ওয়েস্ট** শিরোনাম হিসাবে গানটি থেকে একটি লাইন ধার করেছিলেন।

তথ্যসূত্র
---------

1. ↑  White, John I. (১৯৭৫)। *Git Along, Little Dogies: Songs and Songmakers of the American West*। University of Illinois Press। পৃষ্ঠা 22।
2. ↑  Lomax, John A. (১৯১০)। *Cowboy Songs and Other Frontier Ballads*। Sturgis & Walton। পৃষ্ঠা 87।
3. ↑  Western Writers of America (২০১০)। "The Top 100 Western Songs"। American Cowboy। ১০ আগস্ট ২০১৪ তারিখে মূল থেকে আর্কাইভ করা।
4. ↑  Cassidy, Frederic Gomes, and Joan Houston Hall. "dogie" *Dictionary of American Regional English*. আইএসবিএন ৯৭৮-০-৬৭৪-২০৫১১-৬ June 4, 2009

বহিসংযোগ
--------

* লাইব্রেরি অফ কংগ্রেস : আমেরিকান ফোক লাইফ সেন্টার
* হোয়াইট, জন আই।, *গিট ওলং, লিটল ডগিজ: আমেরিকান ওয়েস্টের গান ও গীতিকারী* (উর্বানা: ইউনিভার্সিটি অফ ইলিনয় প্রেস, 1975) "এএফসি নিউজ," গ্রীষ্ম 2006, কংগ্রেস অব দ্য আমেরিকান ফোক লাইফ সেন্টারে উল্লেখ রয়েছে
* লাইব্রেরি অফ কংগ্রেসের সংগীত বিভাগে "বিশেষ সংগ্রহের গাইড", কংগ্রেসের গ্রন্থাগার
**নানুপুর লায়লা কবির বিশ্ববিদ্যালয় কলেজ** বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান
-------

প্রতিষ্ঠানটি চট্টগ্রাম জেলার ফটিকছড়ি উপজেলার নানুপুর ইউনিয়নে অবস্থিত। ফটিকছড়ি সদর থেকে এর দূরত্ব ২৫ কি.মি. এর দক্ষিণ-পশ্চিম দিকে রয়েছে উপমহাদেশের বিশ্ববিখ্যাত ইসলামী বিশ্ববিদ্যালয় জামিয়া ইসলামিয়া ওবাইদিয়া নানুপুর।

ইতিহাস
------

বিশিষ্ট দানবীর, শিক্ষানুরাগী জনাব আলহাজ্ব রফিকুল আনোয়ার ১৯৯১ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠা করেন এবং পরবর্তীতে ডিগ্রি (পাস) কোর্স চালু করা হয়। বর্তমানে হিসাব বিজ্ঞান এবং ব্যবস্থাপনা বিষয়ে স্নাতক (সম্মান) চালু আছে।

অবকাঠামো
--------

প্রায় ১২ একর জায়গা জুড়ে এ কলেজের অবস্থান।

শিক্ষা কার্যক্রম
----------------

এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত।
বর্তমানে আড়াই হাজারেরও বেশি শিক্ষার্থী এ কলেজে অধ্যয়নরত আছে।

ফলাফল ও কৃতিত্ব
---------------

বিগত বছরের পাশের হার ৮৫.৭১%।

আরো দেখুন
---------

* ফটিকছড়ি উপজেলার শিক্ষাপ্রতিষ্ঠানের তালিকা

তথ্যসূত্র
---------

1. 1 2 3 4  "সংরক্ষণাগারভুক্ত অনুলিপি"। ২৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৭।

বহিঃসংযোগ
---------
বেঞ্জাইল নিবন্ধের সাথে বিভ্রান্ত হবেন না।
বেঞ্জোইল কার্যকরী মূলক
জৈব রসায়নে **বেঞ্জোইল মূলক** (ইংরেজি: Benzoyl Group) (/ˈbɛnzoʊɪl/, *BENZ-oh-il*) হল একটি কার্যকরী মূলক। এর সংকেত হল C6H5CO—। ইহাকে ছোট করে Bz ও বলা হয়।

উৎস
---

এই ধরনের মূলক এর অন্যতম উৎস হল বেঞ্জোইল ক্লোরাইড। এটি দিয়ে বেঞ্জোইল কিটোন, বেঞ্জোইল অ্যামাইড/বেঞ্জামাইড, বেঞ্জোয়েট এস্টার তৈরী করা যায়। এছাড়া বেঞ্জোইল কোএনজাইম-এ (Benzoyl-CoA) হল বহু প্রাকৃতিক বেঞ্জোইল যৌগের উৎস।

যৌগসমূহ
-------

বহু কিটোন এই মূলক ধারণ করে থাকে। অন্যতম উদাহরণ হল বেঞ্জোফেনোন।

বেঞ্জোইল এস্টার ও অ্যামাইড জৈব রসায়নে জনপ্রিয় যৌগ। এস্টারগুলি জৈব রাসায়নিক উৎপাদনে ব্যবহার করা হয়। বেঞ্জোইল-বিটা-ডি-গ্লুকোসাইড একটি প্রাকৃতিক উপাদান যা *টেরিস এন্সিফর্মিস* নামক ফার্নদের দেহে বর্তমান।

তথ্যসূত্র
---------

1. ↑  "benzoyl | Definition of benzoyl in English by Oxford Dictionaries"। *Oxford Dictionaries | English*। ২০১৮-০২-০৩ তারিখে মূল থেকে আর্কাইভ করা। সংগ্রহের তারিখ ২০১৮-০২-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Maki, Takao; Takeda, Kazuo। "Benzoic Acid and Derivatives"। *উলম্যানস এনসাইক্লোপিডিয়া অব ইন্ডাস্ট্রিয়াল কেমিস্ট্রি*। ওয়েইনহেইম: উইলি-ভিসিএইচ। ডিওআই:10.1002/14356007.a03\_555। উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
3. ↑  Morris, Christopher G. (১৯৯২)। *Academic Press Dictionary of Science and Technology*। Gulf Professional Publishing। পৃষ্ঠা 246। আইএসবিএন 9780122004001। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***গাল্ফ টুডে,*** সংযুক্ত আরব আমিরাতের শারজার একটি ইংরেজি ভাষার দৈনিক পত্রিকা।  এটি সংযুক্ত আরব আমিরাতের চারটি ব্রডশিট পত্রিকার মধ্যে একটি।

সংবাদপত্রটি ১৯৯৬ সালের ১৫ এপ্রিল চালু করা হয়েছিল  দুই ভাই তারিয়াম ওমরান তারিয়াম এবং আবদুল্লাহ ওমরান তরিয়াম কর্তৃক। যারা দার আল খালিজ নামের প্রেস, মুদ্রণ ও প্রকাশনা সংস্থার মালিক।

দার আল খালিজ গ্রুপ আরবি দৈনিক ব্রডশিট পত্রিকা *আল খালিজ* প্রকাশ করে। 

*গাল্ফ টুডে* সপ্তাহান্তে যে রঙিন ম্যাগাজিন প্রকাশ করে তার নাম *প্যানোরমা* , যা প্রতিদিনের পত্রিকার সাথে বিনামূল্যে বিতরণ করা হয়। *প্যানোরামা* হলিউড থেকে বলিউড পর্যন্ত চলচ্চিত্র, ক্রীড়া, সাহিত্য, রাজনীতি এবং বিনোদন সমস্ত কভার করে। প্রধান সম্পাদক হলেন আয়েশা তরম।

তথ্যসূত্র
---------

1. 1 2  Ibrahim Al Abed; Peter Hellyer (২০০৬)। *United Arab Emirates Yearboook 2006*। Trident Press Ltd। পৃষ্ঠা 264। আইএসবিএন 978-1-905486-05-2। সংগ্রহের তারিখ ২৭ সেপ্টেম্বর ২০১৩।
2. ↑  Phillip Cass (২০০১)। "Newspaper archiving in the UAE" (পিডিএফ)। Australian Media Transformation Conference। ২৭ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ সেপ্টেম্বর ২০১৪।
**বেঞ্জামিন মুসোকে** (জন্মঃ২৩ অক্টোবর ১৯৭৬ কাম্পালা, উগান্ডা ) একজন উগান্ডান ক্রিকেটার ।তিনি ডানহাতি ব্যাটসম্যান এবং ডানহাতি মিডিয়াম পেস বোলার, তিনি ২০০১ সাল থেকে উগান্ডার জাতীয় ক্রিকেট দলের  ম্যাচে চারটি প্রথম-শ্রেণীর ম্যাচ  এবং পাঁচটি এ তালিকার ম্যাচ খেলেছেন।

খেলোয়াড়ি জীবন
---------------

মুসোকের প্রথম আন্তর্জাতিক ম্যাচ ছিল ১৯৯৭ আইসিসি ট্রফি যখন তিনি পূর্ব ও মধ্য আফ্রিকা এর প্রতিনিধিত্ব করেছিলেন কুয়ালালামপুর, মালয়েশিয়া টুর্নামেন্টে।তিনি ঐ টুর্নামেন্টে ৫ টি ম্যাচ খেলেছিলেন। ২০০১ সালে আইসিসি ট্রফিতে তিনি প্রথম উগান্ডার হয়ে অংশগ্রহণ  তার প্রথম শ্রেণির ক্রিকেটে আত্মপ্রকাশ ২০০৪ সালের এপ্রিলে, যখন তিনি নামিবিয়ার বিপক্ষে আইসিসি আন্তঃকন্টিনেন্টাল কাপের ম্যাচ খেলেন, পরে বছর একই টুর্নামেন্টে কেনিয়ার বিপক্ষেও খেলেন। 

২০০৫ সালে, তিনি ২০০৫ আইসিসি ইন্টারকন্টিনেন্টাল কাপে কেনিয়া এবং নামিবিয়ার বিপক্ষে আরও দুটি প্রথম শ্রেণির ম্যাচ খেলেছিলেন  এবং ২০০৫ আইসিসি ট্রফিতে তার লিস্ট-এ ক্রিকেটে অভিষেক ঘটে।  ২০০৭ সালের জানুয়ারিতে বারমুডা এবং কানাডার বিপক্ষে ম্যাচ খেলে তিনি উগান্ডার হয়ে খেলা চালিয়ে যান। পরের বছর অস্ট্রেলিয়ার ডারউইনে ওয়ার্ল্ড ক্রিকেট লিগে তাদের প্রতিনিধিত্ব করার আগে  একটি টুর্নামেন্ট উগান্ডা জিতেছিল।

তথ্যসূত্র
---------

1. ↑  Cricket Archive profile
2. ↑  Teams played for by Benjamin Musoke at CricketArchive
3. 1 2 3  First-class matches played by Benjamin Musoke at Cricket Archive
4. 1 2  List A matches played by Benjamin Musoke at Cricket Archive
5. ↑  ICC Trophy matches played by Benjamin Musoke at Cricket Archive
6. ↑  Other matches played by Benjamin Musoke  ওয়েব্যাক মেশিনে আর্কাইভকৃত অক্টোবর ১৯, ২০১২ তারিখে at Cricket Archive
7. ↑  Squads for 2007 ICC World Cricket League Division Three  ওয়েব্যাক মেশিনে আর্কাইভকৃত জুন ১২, ২০১২ তারিখে at CricketEurope
8. ↑  Uganda lift Division Three title  ওয়েব্যাক মেশিনে আর্কাইভকৃত ২০১১-০৫-২৪ তারিখে by Andrew Nixon, 2 June 2007 at CricketEurope
**কুমিল্লা ভিক্টোরিয়া কলেজিয়েট স্কুল** বাংলাদেশের কুমিল্লা জেলায় অবস্থিত একটি প্রাচীনতম বিদ্যালয়য়। মহারানী ভিক্টোরিয়ার নামানুসারে কুমিল্লা শহরের প্রাণকেন্দ্রে মনোহরপুর এলাকায় রানীর দিঘীর দক্ষিণ পশ্চিম পাড়ে ১৮৮৬ সালে এটি প্রতিষ্ঠিত হয়।

ইতিহাস
------

ইংরেজ শাসন আমলে জমিদার রায় আনন্দচন্দ্র রায় বাহাদুর কর্তৃক কুমিল্লা ভিক্টোরিয়া কলেজিয়েট স্কুলটি প্রতিষ্ঠিত হয়। পরবর্তীতে প্রতিষ্ঠানটির স¤প্রসারিত প্রতিষ্ঠান হিসাবে ১৮৯৯ সালে কুমিল্লা ভিক্টোরিয়া সরকারি কলেজ এবং ভিক্টোরিয়া প্রাথমিক বিদ্যালয়টি প্রতিষ্ঠিত হয়।

### নামকরণ

তৎকালীন ত্রিপুরা জেলার অন্তর্গত বর্তমান কুমিল্লা জেলার লাকসাম থানার গোবিন্দপুরের প্রসিদ্ধ জমিদার বংশীয় বিদ্যুৎসাহী জমিদার রায় আনন্দচন্দ্র রায় বাহাদুর মাত্র ২৩ বছর বয়সে কুমিল্লা শহরের মনোহরপুর এলাকায় "রায় এন্ট্রাস" স্কুল প্রতিষ্ঠা করেন। এই বিষয়টি ভারত সরকারের দৃষ্টি আকর্ষণ করে এবং তাকে শিক্ষানুরাগী হিসেবে পুরষ্কৃত করার জন্য মনোনীত করা হয়। ঐ অনুষ্ঠানে তাকে "রায় বাহাদুর" উপাধিতে ভূষিত করা হয়। এই কারণেই ১৮৮৬ সালে তার প্রতিষ্ঠিত রায় এন্ট্রাস স্কুল এর নাম পরিবর্তন করে মহারানী ভিক্টোরিয়ার প্রতি কৃতজ্ঞতা প্রদর্শন করার জন্য কুমিল্লা ভিক্টোরিয়া কলেজিয়েট স্কুল নামকরণ করেন।

### অর্জন

অত্র বিদ্যালয়ের সাধারণ ছাত্র-ছাত্রীদের পাশাপাশি সমাজ কল্যাণ অধিদপ্তরের নিয়ন্ত্রণাধীন দৃষ্টি প্রতিবন্ধী শিক্ষার্থীদের শিক্ষা কার্যক্রম চালু রয়েছে। বিদ্যালয়ের সাধারণ শিক্ষার্থীদের পাশাপাশি প্রতিবন্ধীশিক্ষার্থীরাও পাবলিক পরীক্ষায় ও সহ পাঠক্রমিক কার্যক্রমে (বিতর্ক, সাঁতার, ফুটবল, রচনা, আবৃত্তি, নৃত্য, সংগীত) জাতীয় পর্যায়ে মেধার স্বাক্ষর রাখে।

### প্রধান শিক্ষকগনের নামের তালিকা

1. শ্রী সতীশ চন্দ্র রায় বাহাদুর, বি.এ. ২৩/০৩/১৮৮৬ - ৩১/১২/১৮৮৯
2. শ্রী দীনেশ চন্দ্র সেন, বি.এ. (শিক্ষাবিদ,গবেষক,লোক সাহিত্য বিশারদ,বাংলা সাহিত্যের ইতিহাসকার) ০১/০১/১৮৯০ - ৩১/০৩/১৮৯৭
3. শ্রী সত্যেন্দ্রনাথ বসু ০১/০৪/১৮৯৭ – ০৩/০৯/১৯০৪
4. মৌলভী মোহাম্মদ ইসহাক, বি.এ. ০৪/০৯/১৯০৪ - ৩১/০৫/১৯৪৭
5. শ্রী রোহিনী কুমার চক্রবর্তী, বি.এ. ০১/০৬/১৯৪৭ - ২৮/০২/১৯৫৭
6. শ্রী জগদীশ চন্দ্র ভট্টাচার্য, বি.এ; বি.টি. ০১/০৩/১৯৫৭ - ৩১/১২/১৯৬৪
7. মৌলভী মোঃ রফিক, বি.এ; বি.টি. ০১/০১/১৯৬৫ - ৩১/০১/১৯৭৬
8. এ কে এম ইউনুস, বি.এ; বি.এড. ০১/০২/১৯৭৬ - ৩১/০৮/২০০২
9. মোঃ মোস্তাফিজুর রহমান, বি.কম; বি.এড.(ভারপ্রাপ্ত) ০১/০৯/২০০২ - ২৯/০৯/২০০৯
10. মোঃ মমিনুল ইসলাম, বি.কম; বি.এড.(ভারপ্রাপ্ত) ৩০/০৯/২০০৯ - ২৯/১২/২০০৯
11. মোঃ ইসমাইল, বি.এস.সি; বি.এড; এম.এড. ৩০/১২/২০০৯ -

তথ্যসূত্র
---------
**গাণিতিক রসিকতা** হল এমন ধরনের রসিকতা যা গণিতের বিভিন্ন বিষয় বা গৎবাঁধা গণিতবিদদের ওপর ভিত্তি করে কৌতুক সৃষ্টি করে। গাণিতিক রসিকতা সাধারণত পান (বা শব্দকৌতুক) সৃষ্টির মাধ্যমে অথবা কোন গাণিতিক পদের দ্বৈত অর্থ থেকে করা হয়। আবার রস সৃষ্টির মাধ্যম হিসেবে কোন ব্যক্তির গাণিতিক ধারণার ভুল ধারণাকে আশ্রয় করা হয় (যা কিনা একেবারে অপ্রত্যাশিত কিছু নয়)। তবে এ ধরনের রসিকতা বোঝার জন্যে কিছুটা গাণিতিক জ্ঞানের প্রয়োজন হতে পারে।

সংখ্যার ভিত্তি সংক্রান্ত রসিকতা
-------------------------------

পৃথিবীতে কেবল 10 ধরনের লোক আছে —  
 যারা দ্বিমিক (বাইনারি) বোঝে, এবং যারা বোঝে না!
এ কৌতুকটির ভিত্তি হল গাণিতিক বাক্যেরও স্বাভাবিক ভাষার মতোন নানান রকম অর্থ থাকতে পারে। যেমন এখানে হিউমারটি হল অন্য সব *পানের* মতোন বহুবোধক অর্থ; এখানে *10* প্রকৃতপক্ষে বাইনারি, যা কিনা দশমিক পদ্ধতিতে 2 বোঝায়।

আরেকটি এ ধরনের জোক হল:

প্রশ্ন, গণিতবিদেরা কেন সবসময় হ্যালোউইন আর ক্রিসমাসের তারিখের মধ্যে গন্ডগোল করে ফেলেন?
কারণ 31 Oct = 25 Dec।
এখানে মজাটা হল হ্যালোউইনের তারিখ হল ৩১ অক্টোবর এবং ক্রিসমাসের তারিখ ২৫ ডিসেম্বর, তাই "oct" অক্টোবর ও অক্টালের (অষ্টমিক) প্রতীক এবং "dec" হল ডিসেম্বর ও সেই সাথে ডেসিমাল (দশমিক) এর প্রতীক।

গৎবাঁধা গণিতবিদ
---------------

কিছু কিছু রসিকতা গণিতবিদদের গৎবাঁধা জটিল ও তত্ত্বীয় চিন্তাভাবনাকে ব্যঙ্গ করে গড়ে উঠেছে।

**উদাহরণ:**

একজন পদার্থবিজ্ঞানী, জীববিজ্ঞানী এবং গণিতবিদ একটি কাফেতে বসে রাস্তার অপর পাড়ের একটি বাড়িতে মানুষজনের আসা যাওয়া দেখছেন। প্রথমে তারা দেখলেন দু'জন লোক বাড়িটিতে প্রবেশ করছে। কিছু সময় অতিবাহিত হল। কিছুক্ষণ পর তারা দেখতে পেলেন তিনজন লোক বাড়িটি থেকে বের হয়ে এল। পদার্থবিজ্ঞানী বললেন, *গণনা ত্রুটিপূর্ণ ছিল বলে ধারণা করছি।* জীববিজ্ঞানী মন্তব্য করলেন, *আমার মনে হয় তারা বংশবৃদ্ধি করেছে।* আর গণিতবিদ বললেন, *আরও একজন লোক বাড়িটিতে প্রবেশ করলে তা খালি হয়ে যাবে।*

গণিতবিদ নয় এমন লোকের গণিত
--------------------------

এ বিভাগের কৌতুকগুলো গুলো যারা গণিত জানে না তাদের নিয়ে অথবা যাদের গণিতের স্বল্প ধারণা আছে তাদের নিয়ে

উদাহরনঃ
এক জাদুঘরের দর্শনার্থী আগ্রহ সহকারে একটি *Tyrannosaurus* ডাইনোসরের জীবাশ্ম দেখছিল। সে সেখানকার কর্মচারীকে জিজ্ঞেস করল, এটি কত বছর আগের? 
কর্মচারী বললঃ এটি পঁয়ষট্টি কোটি তিন বছর দুই মাস আঠারো দিন আগের। 
জাদুঘরের দর্শনার্থী জিজ্ঞেস করলঃ আপনি কীভাবে এত সঠিক ভাবে বলতে পারলেন?
কর্মচারী বললঃ আমি যখন এখানে কাজ শুরু করি তখন এক বিজ্ঞানীকে একই প্রশ্ন করি, সে বলল ফসিল টি পঁয়ষট্টি কোটি বছর আগের। এবং আমি বিজ্ঞানীকে প্রশ্নটি জিজ্ঞেস করছি তিন বছর দুই মাস আঠারো দিন আগে।

টীকা
----

উচ্চতর পঠন
----------

* Paul Renteln and Alan Dundes (২০০৪-১২-০৮)। "Foolproof: A Sampling of Mathematical Folk Humor" (PDF)। *Notices of the AMS*। **52** (1)।

বহিঃসংযোগ
---------

* Mathematical Humor — From Mathworld
* A Sampling of Mathematical Folk Humor
* টেকটুইটস ব্লগ
**মার্গারেটা** "**এট্টা**" **লুইসা লেমন** MBE (জন্ম নাম  **স্মিথ** ; ২২ নভেম্বর ১৮৬০ - ৮ জুলাই ১৯৫৩) ছিলেন একজন ইংরেজ পাখি সংরক্ষণবাদী এবং বর্তমানে রয়্যাল সোসাইটি ফর দ্য প্রোটেকশন অফ বার্ডস (RSPB) এর একজন প্রতিষ্ঠাতা সদস্য।  তিনি কেন্টের একটি ধর্মপ্রচারক খ্রিস্টান পরিবারে জন্মগ্রহণ করেছিলেন। তার পিতার মৃত্যুর পর তিনি দ্রুত গতিতে বেড়ে চলা হ্যাটমেকিংয়ে প্লামেজ ব্যবহারের বিরুদ্ধে প্রচার চালান। এটা তৈরির জন্য পাখির পালক প্রয়োজন হত, যার ফলে কোটি কোটি পাখিকে তাদের পালকের জন্য হত্যা করা হয়েছিল। তিনি ১৮৮৯ সালে ক্রয়েডনে এলিজা ফিলিপসের সাথে *ফার, ফিন এবং ফেদার ফোক* প্রতিষ্ঠা করেন যা দুই বছর পরে এমিলি উইলিয়ামসনের ম্যানচেস্টার-ভিত্তিক *সোসাইটি ফর দ্য প্রোটেকশন অফ বার্ডস* (SPB)-এর সাথে একীভূত হয়, যেটিও ১৮৮৯ সালেই প্রতিষ্ঠিত হয়েছিল। নতুন সংগঠনটি SPB নাম গ্রহণ করে এবং একীভূত সংস্থার জন্য সংবিধানটি ফ্র্যাঙ্ক লেমন লিখেছিলেন, যিনি এর আইনী উপদেষ্টা হয়েছিলেন। ১৮৯২ সালে এট্টা ফ্রাঙ্ক লেমনকে বিয়ে করেন এবং মিসেস লেমন হিসেবে তিনি SPB-এর প্রথম অনারারি সেক্রেটারি হন, এই পদটি তিনি ১৯০৪ সাল পর্যন্ত রেখেছিলেন, যতদি না সংস্থাটি RSPB হয়ে ওঠে।

লেমনস তিন দশকেরও বেশি সময় ধরে আরএসপিবি-র নেতৃত্ব দিয়েছিল, যদিও এট্টার রক্ষণশীলতা, কর্তৃত্ববাদী ব্যবস্থাপনা এবং বৈজ্ঞানিক পাখিবিদ্যার বিরোধিতা ক্রমবর্ধমানভাবে সংগঠনের কমিটির সাথে সংঘর্ষের ঘনঘটা বাড়িয়ে তোলে। ১৯৩৮ সালে ৭৯ বছর বয়সে তাকে নেতৃত্বের ভূমিকা থেকে পদত্যাগ করার জন্য চাপ সৃষ্টি করা হয়েছিল। তার আমলে, পালকের আমদানি (নিষিদ্ধকরণ) আইন ১৯২১ পালকের আন্তর্জাতিক বাণিজ্যকে সীমাবদ্ধ করেছিল, কিন্তু তাদের বিক্রি বা ব্যবহারকে রোধ করতে পারেনি।

লেমন প্রথম বিশ্বযুদ্ধের সময় রেডহিল ওয়ার হাসপাতালের পরিচালনার জন্য ১৯২০ সালে ব্রিটিশ সাম্রাজ্যের অর্ডারের সদস্য নিযুক্ত হন। তিনি রয়্যাল আর্লসউড হাসপাতাল, উইমেন ন্যাশনাল অ্যান্টি-সাফ্রেজ লীগ এবং স্থানীয় রেড ক্রস শাখা সহ অন্যান্য অনেক সংস্থার জন্য কাজ করেছেন। লেমন 1909 সালে প্রতিষ্ঠিত ব্রিটিশ পক্ষীবিদ ইউনিয়নের (BOU[*স্থায়ীভাবে অকার্যকর সংযোগ*]) প্রথম চার মহিলা সম্মানিত সদস্যদের একজন ছিলেন, যদিও তিনি নিজেকে কখনই একজন পক্ষীবিদ হিসেবে বিবেচনা করেননি।

তিনি ১৯৫৩ সালের রেডহিলে ৯২ বছর বয়সে তিনি মারা যান এবং রিগেট কবরস্থানে তার স্বামীর পাশে তাকে সমাধিস্থ করা হয়।

তথ্যসূত্র
---------

1. ↑  "Etta Lemon: the Mother of the Birds"। *The Big Issue* (ইংরেজি ভাষায়)। ২০২১-০৭-০৪। সংগ্রহের তারিখ ২০২২-০১-১২।
**শ্রী শ্রী বারাহী দেবীর মন্দির** নোয়াখালী জেলার সোনাইমুড়ি উপজেলার আমিশাপাড়া ইউনিয়নের একটি প্রাচীন হিন্দু মন্দির।

ইতিহাস
------

কথিত আছে যে, রাজা আদিশূরের পুত্র বিশ্বম্ভর শূর ভুলুয়ায় রাজধানী স্তাহপন করে বারাহী দেবীর মন্দির স্থাপন করেছিলেন। তখন এই মন্দির ছিল ভুলুয়া সন্নিহিত কল্যানপুরে। পরবর্তী কালে রুদ্র মানিক্যের পত্নী রানী শশীমুখী আমিশাপাড়া গ্রামে মন্দির নির্মান করে বারাহী দেবিকে পুনঃ প্রতিষ্ঠিত করে। এ মন্দির নিয়ে কেউ তেমনা গবেষনা না হওয়ায়, প্রত্নতাত্ত্বিকরা এখনো বারাহী দেবীর মন্দিরের নির্মান কাল নির্নয় করতে পারিনি ।

মন্দিরের বিবরণ
--------------

পর্যবেক্ষণে দেখা গেছে বারাহী দেবীর মন্দির টি চুন, সুরকি, ইট দ্বারা নির্মিত এবং ইহার দেওয়াল বাটালি গুড়ের অনুরূপ ইট দ্বারা প্রতিস্থাপিত । বারেন্দাসহ মন্দিরের দৈর্ঘ্য ৩৬ ফুট এবং প্রস্থ ও ৩৬ ফুট উচ্চতা ১১.২৫ ফুট। ইহার দেওয়ালের ঘনত্ব ২.২৫ ফুট। বর্গাকৃতি মন্দিরটির পশ্চিমদিক ব্যতীত অপর তিন দিকের বাররেন্দায় ১০টি সরু ও পিলার বা স্তম্ভ রয়েছে। মূল মন্দিরের প্রবেশ দ্বারে দুটি বড় অষ্টভূজাকৃতি স্মম্ভের ওপরের দেওয়ালে পদ্মফুলের কলি সাদৃশ্য নকশা পরিলক্ষিত হয়। মন্দিরের উত্তর ও পূরবে একটি করে মোট দুটি দরজা এবং দক্ষিনে একটি ও পূর্বে দুটি জানালা বিদ্যমান । পূর্বপার্শ্বে টিনসেডের একটি নাট মন্দির সংযুক্ত রয়েছে এবং মন্দির সংলগ্ন উত্তর পার্শে রয়েছে ষষ্ঠাভূজাকৃতি রাধাকৃষ্ণ মন্দির। যা এখনো নির্মানাধীন।

তথ্যসূত্র
---------

1. 1 2 3  "শ্রী শ্রী বারাহী দেবীর মন্দির"। *amishaparaup.noakhali.gov.bd*। সংগ্রহের তারিখ ২০২২-০৭-২০।
2. ↑  "Untitled Document"। *lakshmipurbarta.net.bd*। সংগ্রহের তারিখ ২০২২-০৭-২০।
**মালাই** হলো এক ধরনের তঞ্চিত ননী। এটি ভারতীয় উপমহাদেশে উদ্ভূত, যা মূলত ভারতীয় উপমহাদেশীয় রন্ধনশৈলীতে ব্যবহৃত হয়ে থাকে, বিশেষ করে মিষ্টি তৈরিতে এটি একটি গুরুত্বপূর্ণ উপাদান। এটি অ-সমজাতীয় দুধকে প্রায় ৮০° সেন্টিগ্রেডে এক ঘণ্টা ধরে গরম করা হয় এবং তারপরে ঠান্ডা করতে রাখা হয়। স্নেহ এবং জমাট প্রোটিনের একটি ঘন হলুদ বর্ণের ননী'র স্তর উপরিপৃষ্ঠে জমা হলে তা তুলে সংগ্রহ করা হয়। প্রক্রিয়াটির পুনরাবৃত্তির মাধ্যমে দুধ থেকে সমস্ত ননী তুলে নেওয়া হয়।

মালাইয়ে প্রায় ৫৫% দুধের স্নেহ থাকে। উচ্চ স্নেহযুক্ত উপাদানের কারণে মালাই উৎপাদনে মহিষের দুধ অধিক ভালো বলে মনে করা হয়। ৫ থেকে ১২% পর্যন্ত স্নেহযুক্ত দুধ গরম ও জাল করার পর ৪° সেলসিয়াস তাপমাত্রায় ঠাণ্ডা করতে দেওয়া হয়ে থাকে। একইভাবে, ৩ থেকে ৫% পর্যন্ত স্নেহযুক্ত গরুর দুধ জাল করে ঠাণ্ডা হওয়ার পর মালাই তৈরি করা হয়ে থাকে।

ব্যবহারসমূহ
-----------

 রসমালাই, মালাইয়ে ডুবিয়ে রাখা ছানার (পনির) বল
মালাই কোফতা তৈরির প্রধান উপকরণ হলো মালাই, এছাড়াও এধরনের মিষ্টি খাবারের মধ্যে *পেঁড়া*, *রসমালাই* এবং *মালাই কুলফি* তৈরিতে মালাইয়ের প্রয়োজনীয়তা উল্লেখযোগ্য। *মালাই কোফতার* রন্ধনপ্রণালীতে *কোফতা* আলু এবং পনির দিয়ে তৈরি করা হয়। তারপর একই পাত্রে মালাই এবং কোফতা মিশ্রিত করে এটি ফ্রিজে হিমায়িত করে রাখতে হয়। শাকসবজি যোগে এর স্বাদ আরও সমৃদ্ধ হয়; এর উদাহরণ *মেথি মট মালাই*, যেখানে খাবারটির প্রধান উপকরণ হল মটরশুঁটি।

আরো দেখুন
---------

* মাঠা
* লাবাং
* নুন চা

তথ্যসূত্র
---------

1. ↑  Tamime, Adnan Y. (২০০৯)। *Dairy Fats and Related Products* (ইংরেজি ভাষায়)। John Wiley & Sons। পৃষ্ঠা 128। আইএসবিএন 9781444316230। সংগ্রহের তারিখ ৬ নভেম্বর ২০১৯।
2. ↑  Gupta, Niru (২০০১)। *Cooking The U.P. Way* (ইংরেজি ভাষায়)। Orient Blackswan। পৃষ্ঠা xii। আইএসবিএন 9788125015581। সংগ্রহের তারিখ ৬ নভেম্বর ২০১৯।
3. ↑  Gupta, Mamta। "Butter Making at Home"। সংগ্রহের তারিখ ১৬ মে ২০১২।
4. ↑  "Cream Glossary - Recipes with Cream - Tarladalal.com"। *www.tarladalal.com*।
5. ↑  "malai kofta recipe, how to make malai kofta recipe - malai kofta curry recipe"। ৪ মে ২০১৩।
6. ↑  "Homemade Fresh Cream - How to make fresh cream - Sharmis Passions"। ৪ ফেব্রুয়ারি ২০১৩।
এই নিবন্ধটি জাপানের নদী সম্পর্কে। বাংলাদেশের নদীর জন্য নাগর নদী দেখুন।
নাগর নদী নিবন্ধের সাথে বিভ্রান্ত হবেন না।
**নাগারা নদী**(জাপানি:長良川 নাগারা গাওয়া) হলো জাপানের মধ্যাঞ্চলীয় নদী যা বৃহত্তম হনশু দ্বীপের গিফু প্রশাসনিক অঞ্চলের (তোদেফুকেন都道府県) গুজো নগরী থেকে উৎপন্ন এবং কুওয়ানা নগরী এর নদীমুখে অবস্থিত। কিসো ও ইবি নদীর মতো নাগারা নদীটিও কিসো নদীত্রয়ের একটি নদী যা নো-বি সমভূমিকে গড়ে তুলেছে। নদীটি স্বচ্ছ-জলপ্রবাহী নদী হওয়ার জন্য প্রসিদ্ধ।এটি কাকিতা ও শিয়োমানজো নদীর সাথে জাপানের স্বচ্ছ-জলপ্রবাহী নদীত্রয়ের অন্তর্গত।

পর্যটকরা এখানে ভ্রমণ পিপাসা নিবারণ করতে আসেন। নদীটি প্রাকৃতিকভাবে সৃষ্ট উষ্ণ ঝরনার জন্য একটি বিখ্যাত পর্যটন কেন্দ্র।

নাম
---

নাগারা নদী নাগারা গ্রামের পাশ দিয়ে প্রবাহিত হতো এবং একটি ভয়াবহ বন্যার পরবর্তী সময়ে গ্রামটির নামানুসারে এর নাম হয় "নাগারা"। পূর্বে এই নদীটি সুনোমাতা নামেও পরিচিত ছিল।

সীমা
----

প্রবাহকালে, নাগারা নদী অনেক স্থানে কিসো ও ইবি নদীর সঙ্গে মিলিত ও বিচ্ছিন্ন হয়েছে। যদিও নাগারাকে কিসো প্রবাহতন্ত্রের অন্তর্ভুক্ত মনে করা হয় তবুও বছরব্যাপী বিভিন্ন নির্মাণকার্য দুই নদীকে তাদের প্রবাহপথে নদীমুখ (মোহনা) থেকে পৃথক করে ফেলেছে। অন্যান্য নির্মাণকার্যও পূর্বে নদীর গতিপথকে পরিবর্তন করেছিল।

গিফু,আইচি ও মিয়ে প্রশাসনিক অঞ্চলের (তোদেফুকেন都道府県) অনেক নগরী নাগারা নদী বিধৌত অঞ্চল।
  
•**গিফু তোদেফুকেন**  

গুজো-,মিনো,সেকি,গিফু, মিজুহো,ও-গাকি,আনপাচি,ওয়ানোউচি,কাইজু।  

•**আইচি তোদেফুকেন**  

আইসাই  

•**মিয়ে তোদেফুকেন**  

কুওয়ানা

মৎস্য আহরণ
----------

কর্মোরেন্টকে ব্যবহার করে মৎস্য আহরণ
জলজ পক্ষী কর্মোরেন্টকে ব্যবহার করে মৎস্য আহরণ জাপানের ১৩০০ বছরের প্রাচীন ঐতিহ্য। এটি একটি ব্যতিক্রমধর্মী মৎস্য আহরণ।জলজ পক্ষীগুলোকে দড়ির সাহায্যে নিয়ন্ত্রণ করা হয়। এটি অন্যদের জন্য একটি দর্শনীয় বিষয়।

তথ্যসূত্র
---------

1. ↑  Gifu Nagaragawa Onsen. (জাপানি ভাষায়) Gifu Nagaragawa Onsen and Ryokan Cooperative. Accessed June 6, 2007.
2. ↑  木曽三川について  ওয়েব্যাক মেশিনে আর্কাইভকৃত ১৪ অক্টোবর ২০১৭ তারিখে、国土交通省中部地方整備局
3. ↑  Cormorant Fishing on the Nagara River.Gifu City Government Fishing Viewing boat office 2007।
4. ↑  Cormorant Fishing Explanation  ওয়েব্যাক মেশিনে আর্কাইভকৃত ১৯ জানুয়ারি ২০১৪ তারিখে. Gifu Rotary Club. Accessed January 31, 2008.
5. ↑  History of Ukai  ওয়েব্যাক মেশিনে আর্কাইভকৃত ২০০৮-০৪-৩০ তারিখে. (জাপানি ভাষায়) Gifu City Hall. Accessed May 18, 2007.